Ο **Γιάννης Παπαδάκης-Μετζικώφ** είναι Έλληνας ζωγράφος, σκηνογράφος και ενδυματολόγος.

Γεννήθηκε το 1955 στο Καστέλι Κισσάμου Χανίων και μεγάλωσε στην Καστέλα του Πειραιά.Ο πατέρας του, Μετζικώφ, ήταν από την Πλάκα Αποκορώνου Χανίων και η μητέρα του Ευαγγελία, το γένος Γιατίλη, έχει καταγωγή από τη Μικρά Ασία και τη Χίο. Απόφοιτος της Ανωτάτης Σχολής των Καλών Τεχνών της Αθήνας το 1980, είχε δάσκαλο στο τμήμα ζωγραφικής τον Γιάννη Μόραλη και στο τμήμα σκηνογραφίας- ενδυματολογίας τον Βασίλη Βασιλειάδη. Μετά το πέρας της στρατιωτικής του θητείας και ενώ ήδη είχε παρουσιάσει τη δουλειά του σε αρκετές ατομικές και ομαδικές εκθέσεις ζωγραφικής και γλυπτικών κατασκευών στην Ελλάδα και το εξωτερικό, ασχολήθηκε με το θέατρο, και συγκεκριμένα με τη σκηνογραφία και την ενδυματολογία στο θέατρο.
Ο Γιώργος Μιχαηλίδης, ήταν ο άνθρωπος που τον παρουσίασε στο κοινό για πρώτη φορά, με την παράσταση «Κρίμα που είναι πόρνη» του Τζων Φορντ. Από τότε και για πολλά χρόνια, έχει εργαστεί σε πλήθος παραστάσεων στο Εθνικό Θέατρο, στο Κ.Θ.Β.Ε. στον Θ.Ο.Κ. στο Θέατρο Τέχνης, στην Εθνική Λυρική Σκηνή, στο Μέγαρο Μουσικής Αθηνών, στα περισσότερα ΔΗ.ΠΕ.ΘΕ. σε πολλούς ιδιωτικούς θιάσους, σε παραγωγές εκτός Ελλάδος και σε κάθε μορφή και είδος θεάτρου.
Έχει δουλέψει με σημαντικούς σκηνοθέτες (Κακογιάννη, Βολανάκη, Drese, Μπάκα, Βουτσινά, Κούνδουρο, Ευαγγελάτο, Kartalof, Μιχαηλίδη, Τσιάνο, Χουβαρδά, Zelenski, Νικολαίδη, Μαρμαρινό, Κακλέα, Τσακίρη, Χατζάκη, Τριβιζά, Χαραλάμπους, Γαβριηλίδη, Χρονόπουλο, Μαστοράκη, Φιλίππογλου, Κοντούρη κ.ά.), αλλά και χορογράφους όπως τη Ζουζού Νικολούδη, τον Δημ. Παπαϊωάννου κ.α. Εκθέσεις του Γιάννη Μετζικώφ έχουν φιλοξενηθεί στο μουσείο Αλεξάντερ Πούσκιν στη Μόσχα, στο Ρωσικό Κρατικό μουσείο στην Αγία Πετρούπολη, στο μουσείο της Πόλεως της Βαλένθια, στην Μπιενάλε του Σάο Πάολο, στην Αλ ντε Σααρμπέκ στις Βρυξέλλες και σε πολλές ελληνικές συλλογές και παρουσιάσεις.

Το φθινόπωρο του 2010, η Εθνική Πινακοθήκη της Ελλάδας τον τίμησε παρουσιάζοντας το σύνολο του εικαστικού έργου του στο θέατρο με πολύμηνη έκθεση. Η έκθεση παρουσιάστηκε στη γενέτειρα πόλη του, τα Χανιά, και έκλεισε την πορεία της στο Covent Garden του Λονδίνου στις 26 Οκτωβρίου του 2011.
Είναι παντρεμένος με την Καίτη Περβαινάαπό το Άστρος Κυνουρίας και έχει δυο κόρες, τη Ρωξάνη και την Υακίνθη.

Θεατρικές παραστάσεις
---------------------

Κατάλογος ελληνικών θεατρικών παραστάσεων στις οποίες ο Μετζικώφ εργάστηκε ως σκηνογράφος και ενδυματολόγος

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| χρονική περίοδος | παράσταση | εταιρεία παραγωγής | θέατρο |
| --- | --- | --- | --- |
| *Ελληνική Θεατρική Περίοδος 1992/1993* | *Μήδεια* | Εθνικό Θέατρο της Ελλάδας | *περιοδεία* |
| *Ελληνική Θεατρική Περίοδος 1994/1995**Ελληνική Θεατρική Περίοδος 1995/1996* | *Ερωτική αναρχία* | *Θεατρικές Επιχειρήσεις Λεμπέση* | *Θέατρο Λαμπέτη* |
| *Ελληνική Θεατρική Περίοδος 1996/1997* | *Βολπόνε* | Εθνικό Θέατρο της Ελλάδας | *Θέατρο Rex* |
| *Ελληνική Θεατρική Περίοδος 1997/1998* | *Απόψε αυτοσχεδιάζουμε* | *Αμφι-θέατρο Σπύρου Ευαγγελάτου* | *Αμφι-Θέατρο* |
| *Ελληνική Θεατρική Περίοδος 1998/1999* | *Το παιχνίδι των ρόλων* | *Θεατρική Εταιρία Πράξη* | *Θέατρο Οδού Κεφαλληνίας* |
| *Ελληνική Θεατρική Περίοδος 1998/1999* | *Ανθή* | *Θεατρικές Επιχειρήσεις Λεμπέση* | *Θέατρο Λαμπέτη* |
| *Ελληνική Θεατρική Περίοδος 2000/2001* | *Μήδεια* | *Αμφι-θέατρο Σπύρου Ευαγγελάτου* | *περιοδεία* |
| *Ελληνική Θεατρική Περίοδος 2003/2004* | *Μαρία Στιούαρτ* | *Θεατρική Εταιρία Πράξη* | *Θέατρο Οδού Κεφαλληνίας* |
| *Ελληνική Θεατρική Περίοδος 2004/2005* | *Αυτοκράτωρ Μιχαήλ* | Κρατικό Θέατρο Βορείου Ελλάδος | Βασιλικό Θέατρο Θεσσαλονίκης |
| *Ελληνική Θεατρική Περίοδος 2007/2008* | *Έντα Γκάμπλερ* | Δημοτικό Περιφερειακό Θέατρο Αγρινίου | *περιοδεία* |
| *Ελληνική Θεατρική Περίοδος 2007/2008* | *Η Λοκαντιέρα* | Δημοτικό Περιφερειακό Θέατρο Αγρινίου | *περιοδεία* |
| *Ελληνική Θεατρική Περίοδος 2013/2014* | *Ο έμπορος της Βενετίας* | *Θεατρικός Οργανισμός Ακροπόλ* | Θέατρο Ακροπόλ |
| *Ελληνική Θεατρική Περίοδος 2014/2015* | *Τρωάδες* | Εθνικό Θέατρο της Ελλάδας | *περιοδεία* |

Τέλος αυτόματα δημιουργημένου καταλόγου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές
----------

1. ↑  www.ianos.gr/events/%C2%AB%CE%B5%CE%BD%CE%B4%CF%8D%CE%BC%CE%B1%CF%84%CE%B1-%CE%BA%CE%B1%CE%B9-%CE%B4%CE%B9%CE%B7%CE%B3%CE%AE%CE%BC%CE%B1%CF%84%CE%B1%C2%BB-%CE%B3%CE%B9%CE%AC%CE%BD%CE%BD%CE%B7-%CE%BC%CE%B5%CF%84%CE%B6%CE%B9%CE%BA%CF%8E%CF%86-%CE%BA%CE%B1%CF%80%CF%8C%CE%BD-20-11-2023/. Ανακτήθηκε στις 17  Νοεμβρίου 2023.

Πηγές
-----

* Αρχείο Εθνικού Θεάτρου - Γιάννης Μετζικώφ[*νεκρός σύνδεσμος*]
* Εθνική Πινακοθήκη - Γιάννης Μετζικώφ
* «Γιάννης Μετζικώφ-Ανεξάντλητο πάθος για την τέχνη». *Πολιτισμός*. Επίκαιρα. 10 Νοεμβρίου 2010. Ανακτήθηκε στις 30 Οκτωβρίου 2011. [*νεκρός σύνδεσμος*]